tartuNLP/wikipedia-smugri-20251201 huggingface dataset:
Cesare Negri

Cesare Negri (umbes 1535 – umbes 1605) oli Itaalia tantsija ja koreograaf. 
Rajas oma kodulinnas Milanos tantsuakadeemia (1554) ja avaldas balleti teoreetilise käsitluse "Le Grazie d'Amore", kus esmakordselt on kirjeldatud balleti viit põhipositsiooni. 1604. aastal ilmus teose uus väljaanne pealkirjaga "Nuove inventioni di Balli".
Meri-pungsammal

Meri-pungsammal ("Bryum marratii") on pungsamblaliste sugukonda kuuluv sammaltaim. 
Ta on Eestis arvatud II kaitsekategooriasse (seisuga 2012).
Eestis võib neid leida kasvamas rannaniitudel.
Kuopio Püha Nikolause katedraal

Kuopio Püha Nikolause katedraal on Soome Õigeusu Kiriku Karjala piiskopkonna piiskopi residents.
Katedraal ehitati aastatel 1902—1903 Viiburi ehitusmeistri Aleksander Isaksoni käe all. Kirik on valmistatud punastest tellistest. Ikonostaasi kinkis kindralkuberner Nikolai Bobrikov. Kiriku pühitses Viiburi ja Soome peapiiskop Nikolai (Nalimov).
Vesi-tömptipp

Vesi-tömptipp ("Calliergon megalophyllum") on teravtipuliste sugukonda kuuluv sammaltaim. 
Ta on Eestis arvatud II kaitsekategooriasse (seisuga 2012).
Eestis võib neid leida järvedest.
Mustpeasammal

Mustpeasammal ("Catoscopium nigritum") on mustpeasamblaliste sugukonda kuuluv sammaltaim. 
Ta on Eestis arvatud II kaitsekategooriasse (seisuga 2012).
Eestis võib neid leida kasvamas madalsoodes.
Juus-kiilsirbik

Juus-kiilsirbik ("Dichelyma capillaceum") on vesisamblaliste sugukonda, kiilsirbiku perekonda kuuluv sammaltaim. 
Ta on Eestis arvatud II kaitsekategooriasse (seisuga 2012).
Eestis võib neid leida jõgedest ja ojadest.
Vesi-kiilsirbik

Vesi-kiilsirbik ("Dichelyma falcatum") on vesisamblaliste sugukonda kiilsirbiku perekonda kuuluv sammaltaim. 
Ta on Eestis arvatud II kaitsekategooriasse (seisuga 2012).
Eestis võib neid leida jõgedest ja ojadest.
Roheline kaksikhammas

Roheline kaksikhammas ("Dicranum viride") on kaksikhambaliste sugukonda kuuluv sammaltaim. 
Taim on kollakasroheline või roheline 1–3(4) cm kõrguste vartega, tihemurusalt kasvav sammal. Varred on enamasti harunenud, valkja või helepruuni risoidvildiga. Lehed lantsetjad, 5–6 mm pikad, jäigad, ühtlaselt ahenenud pika ja peene renja tipuosaga. Leherood väga lai, lehe alusel kõrgete näsadega. Eoskupraid esineb väga harva. 
Eosed pruunikad, läbimõõduga 15–25 µm, valmivad suvel. Vegetatiivne paljunemine toimub kergestimurdunud lehetippude abil.
Eestis võib neid leida kasvamas arumetsades. Roheline kaksikhammas kasvab metsades lehtpuude tüvedel. Eestis üsna sage.
Eesti Punase nimestiku andmetel ohulähedases (7) kategoorias. Ohuteguriteks on märgitud lageraied, puuliikide osakaalu muutmine metsades, metsade vanuse muutumine, sest kaovad vanad metsad ja suured puud.
Roheline kaksikhammas on kuulub Euroopa Loodusdirektiivi II lisasse ning on Eestis Looduskaitse all (II kaitsekategooria).
Könttanukas

Könttanukas ehk könt-tanukas ("Encalypta mutica") on tanukaliste sugukonda kuuluv sammaltaim. 
Ta on Eestis arvatud II kaitsekategooriasse (seisuga 2012).
Eestis võib neid leida kasvamas paekaljudel ja looniitudel (loopealsetel).
Tamarisk-kariksammal

Tamarisk-kariksammal ("Frullania tamarisci") on kariksamblaliste sugukonda kuuluv sammaltaim. 
Ta on Eestis arvatud II kaitsekategooriasse (seisuga 2012).
Eestis võib neid leida kasvamas mitmetes metsatüüpides.
Tartu maaliinide bussijaam

Tartu maaliinide bussijaam oli transpordisõlm Tartu kesklinnas Tartu avaturu kõrval, Soola ja Turu tänava ning Võidu silla vahel. See avati 2. augustil 1972 ja lammutati 2000. aastate teisel poolel, et teha ruumi Tasku kaubanduskeskusele ja Dorpati hotellile. Praegune Tartu bussijaam paikneb osaliselt samal kohal, kuid on tunduvalt väiksem.
Viimastel aastatel on tehtud ettepanekuid bussijaama viimiseks Tartu raudteejaama.
Adam Mickiewicz

Adam Bernard Mickiewicz (24. detsember 1798 Zaosie (tänapäeval Zavosje) või Nowogródek (tänapäeval Navahrudak), Leedu kubermang (tänapäeval Valgevene) – 26. november 1855 Konstantinoopol) oli poola kirjanik.
1823. aastal avastas tsaarivalitsus Vilniuse ülikoolis poolakate revolutsioonilise ja rahvusliku eesmärgiga salaseltsi, mille asutajaks oli Adam Mickiewicz. Sajad ühingu tõelised või arvatavad liikmed küüditati "kõige valjema politseivalve alla" Venemaa keisririigi idapoolsetesse osadesse.
Poola romantismi keskne kuju, ta on koos Juliusz Słowacki ja Zygmunt Krasińskiga üks poola "Kolmest Bardist" (poola keeles: Trzej Wieszcze) ja teda peetakse laialdaselt Poola suurimaks luuletajaks.
Ta on poola rahvuseepose "Pan Tadeusz" autor.
Perssoni lõhiksammal

Perssoni lõhiksammal ("Lophozia perssonii") on kulbikuliste sugukonda kuuluv sammaltaim. 
Ta on Eestis arvatud II kaitsekategooriasse (seisuga 2012).
Eestis võib neid leida kasvamas kaljudel ja liivikuil.
Kurdõhik

Kurdõhik ("Exsertotheca") on õhikuliste perekond.
Allika-vesitiivik

Allika-vesitiivik ("Octodiceras fontanum") on tiivikuliste sugukonda kuuluv sammaltaim. 
Ta on Eestis arvatud II kaitsekategooriasse (seisuga 2012).
Eestis võib neid leida järvedest.
Põhja-roodik

Põhja-roodik ("Palustriella decipiens") on tömpkaanikuliste sugukonda kuuluv sammaltaim. 
Ta on Eestis arvatud II kaitsekategooriasse (seisuga 2012).
Eestis võib neid leida allikasoodest.
Tartu linnaliinide bussijaam

Tartu linnaliinide bussijaam oli transpordisõlm Tartu kesklinnas Tartu turuhoone vastas, Vabaduse puiestee, Ülikooli tänava ning Keskpargi vahel Vanemuise tänava jõepoolses otsas. Bussijaamahoone arhitekt oli Raul-Levroit Kivi. 
Hoone lammutati 1990. aastatel, praeguseks asub samal kohal uus Tartu kaubamaja. Linnaliinibusside parklat sellest alates Tartu kesklinnas pole, liinide sõlmpunktiks on suurem ala Riia tänava, Vabaduse puiestee ja Turu tänava ristmiku ümbruses.
Oederi põiksammal

Oederi põiksammal ehk Oederi põikkupar ("Plagiopus oederianus", "Plagiopus oederi") on kerakupraliste sugukonda kuuluv sammaltaim. 
Ta on Eestis arvatud II kaitsekategooriasse (seisuga 2012).
Taim on nime saanud botaanik Georg Christian Oederi auks.
Lainjas põikkupar

Lainjas põikkupar ("Plagiothecium undulatum") on põikkupraliste sugukonda kuuluv sammaltaim. 
Ta on Eestis arvatud II kaitsekategooriasse (seisuga 2012).
Eestis võib neid leida kasvamas mitmetes metsatüüpides.
Tellini vald

Tellin on vald Belgias Valloonia piirkonnas Luxembourgi provintsis.
Valla keskus on Tellin. Lisaks asuvad valla piirides veel Bure, Grupont ja Resteigne.
Tartu avaturg

Tartu avaturg on turg Tartu kesklinnas Soola tänava otsas Emajõe kaldal. Seda haldab AS Tartu Turg.
Turul kaubeldakse eelkõige toiduainete ja vähemal määral tööstuskaupadega. 
Turu avaosa letiridu ümbritsevad madalad hooned.
Corda porella

Corda porella ("Porella cordaeana") on porellaliste sugukonda kuuluv sammaltaim. 
Ta on Eestis arvatud II kaitsekategooriasse (seisuga 2012).
Eestis võib neid leida kasvamas mitut tüüpi metsadest, niitudelt, kaljudelt ja liivikuilt.
Suurelehine porella

Suurelehine porella ("Porella platyphylla") on porellaliste sugukonda kuuluv sammaltaim. 
Ta on Eestis arvatud II kaitsekategooriasse (seisuga 2012).
Eestis võib neid leida kasvamas mitmetest metsatüüpidest.
Sale katiksammal

Sale katiksammal ("Pterogonium gracile") on hiissamblaliste sugukonda kuuluv sammaltaim. 
Ta on Eestis arvatud II kaitsekategooriasse (seisuga 2012).
Eestis võib neid leida kasvamas mitmetest metsatüüpidest.
Kurdsammal

Kurdsammal ("Rhytidium rugosum") on kurdsamblalised sugukonda kuuluv sammaltaim. 
Ta on Eestis arvatud II kaitsekategooriasse (seisuga 2012).
Eestis võib neid leida kasvamas niitudelt.
Sinisammal

Sinisammal ("Saelania glaucescens") on jõhvsamblaliste sugukonda kuuluv sammaltaim. 
Ta on Eestis arvatud II kaitsekategooriasse (2012. aasta seisuga).
Eestis võib teda leida kasvamas mitut tüüpi metsades.
Raul Haaristo

Raul Haaristo (sündinud 1954) on eesti päästeteenistuja ja filminäitleja. 
Ta on mänginud Vipperit filmis "Kevade".
Hiljem on ta töötanud Tamrex Ohutuskeskuses tuleohutusasjatundjana.
Jäik keerdsammal

Jäik keerdsammal ("Tortella rigens") on pisisamblaliste sugukonda kuuluv sammaltaim. 
Ta on Eestis arvatud II kaitsekategooriasse (seisuga 2012).
Eestis võib neid leida kasvamas kuivadel looniitudel.
Ussiurguminemisepäev

Ussiurguminemisepäev on maausu püha 8. sügiskuu ehk septembri päeval, mille kombestik ja aeg langeb kokku eesti rahvakalendri ussimaarjapäeva omadega.
Üldine on olnud metsaminekukeeld põhjendusega, et mets tahab puhata ja ussid rahulikult urgu minna. Lubatud oli minna marjule. Mõnevõrra oli levinud õmblemis- ja ketramiskeeld, et uss ei nõelaks. Sel päeval kaotavad nõelussid maaga kokku puutudes oma mürgi ja nende salvamine pole enam ohtlik. Enamik koristus- ja külvitöid (rukkikülv, viljakoristus) pidi olema lõpetatud. Mõnel pool usuti, et kesa sümboolselt kündmine hävitab kahjurid ja rukkiussid. Ussimaarjapäeva peeti õunte valmimise päevaks.
Aleksandr Gromov

Aleksandr Gromov (Александр Николаевич Громов; sündinud 17. augustil 1959) on vene ulmekirjanik.
Eesti keeles on ilmunud tema jutustus "Arvestaja" (ilmunud kogumikus "Muumia: vene ulme antoloogia", tõlkinud Arvi Nikkarev, Skarabeus, 2006), mis pälvis 2007. aastal eesti ulmeauhinna Stalker.
Suur sagarsammal

Suur sagarsammal ("Tritomaria quinquedentata") on kulbikuliste sugukonda kuuluv sammaltaim. 
Ta on Eestis arvatud II kaitsekategooriasse (seisuga 2012).
Eestis võib neid leida kasvamas mitmetest metsatüüpidest, kaljudelt ning liivikuilt.
London (hotell)

Hotell London oli hotell Tartu kesklinnas aadressil Rüütli 9 / Küütri 10/12. Samas majas asusid aastatel 1933–1940 Ko-Ko-Ko (Kolme Koopa Kohvik) ja 1975–1997 õllerestoran Humal. 
Hotell avati 7. mail 2002. Maja omanik oli Tartu ettevõtja ja jalgrattatreener Rein Kirsipuu, kes oli investeerinud hoonesse üle 40 miljoni Eesti krooni. Tollal oli hotellis 60 tuba ja 119 kohta. Hotelli haldas OÜ Hotell London, mille juhatuse esimees oli Verni Loodmaa.
2012. aasta seisuga tegutses hotelli keldrikorrusel restoran Polpo. Varem asus seal restoran Entri.
2009. aastast andis hotell London välja iga-aastast stipendiumi (Tartu Kultuurkapitali Hotell London Sihtkapitali stipendium) Vanemuise teatri näitlejatele loominguliseks enesetäienduseks Londonis.
Samanimeline hotell tegutses Tartus ka enne Teist maailmasõda Kauba tänaval. Praegu asub sellel kohal äri- ja kortermaja GMP Plaza aadressil Küüni 5b.
Hotell London lõpetas tegevuse 6. septembril 2021.
Humal (restoran)

Humal oli Tartu kesklinnas Nõukogude ajal ja mõnda aega pärast Eesti taasiseseisvumist tegutsenud õllerestoran. Enne Teist maailmasõda tegutses samas majas Ko-Ko-Ko (Kolme Koopa Kohvik). Kuni 2021. aasta sügiseni tegutses seal hotell London.
Restoran Humal avati 1975. aasta veebruaris ning suleti 1997. aasta kevadel.
1997. aastal algasid Humala hoones lammutustööd, sest seal plaaniti tööle panna kaubamaja. Kuid selle ehitus jäi soiku ja 2002. aastal avati samas hoopis hotell London, mille all toona paiknes kohvikrestoran Kokoko. Samades ruumides töötas veidi hiljem ka restoran Entri. 
Hoone praegune aadress on Rüütli 9 / Küütri 10/12.
Humalat on mälestustes või ilukirjanduses maininud näiteks Mihkel Mutt, Mait Ando Raun, Margus Sanglepp, Tõnn Sarv, Imre Siil ja Daniel Vaarik.
2021. aasta sügisel avati Tartus varasema restorani nimekaimuna uus restoran Humal.
Park (hotell)

Park oli hotell Tartus Toomemäe pargis aadressil Vallikraavi tänav 23, hooneni viivad juurdepääsud Juhan Liivi ja Vallikraavi tänavalt. 
Hoone ehitati Tartu linnaarhitekti Arnold Matteuse 1940. aastal valminud projekti järgi Noorte Meeste Kristlikule Ühingule matkakoduks, sõja tõttu valmis see alles 1943. aastal. Hoone paikneb küll miljööväärtuslikul alal, kuid pole muinsuskaitse all.
Matteus valis ka hotelli kaunistanud kunstiteosed. Nende seas oli mitme tuntud kunstniku loomingut, nagu Elmar Kitse maal "Tartu vaade Toomelt" (1957), Aleksander Vardi maal "Tartu vaade" (1957), Anton Starkopfi marmorkuju "Naine vaasiga" (1957) ja Varmo Pirgi maal "Tartu motiivil" (1943). Hooneesisel haljasalal asub Juhan Paberiti skulptuur "Õppiv tütarlaps".
Hotell suleti 1. oktoobrist 2015. Hotell Park oli Tartu vanim järjepidevalt töötanud majutusasutus, selles oli sulgemise eel 19 numbrituba ja töötas seitse inimest. Hotelli viimane juhataja oli Eve Veede.
Hotelli Park on oma teostes kirjeldanud Jüri Aarma, Hellar Grabbi, Kärt Hellerma, Jaak Juske, Jaan Kross, Mihkel Mutt, Karl Martin Sinijärv, Vaino Vahing ja Enn Vetemaa. Kuna teiste tuntud kultuuritegelaste seas peatus hotellis ka Vene kirjanik Aleksandr Solženitsõn, on Tartu linna kaasava eelarve raames soovitud Pargi hotelli juurde Solženitsõni mälestuskivi paigaldamist. 1964. aastal peatus hotellis Soome Vabariigi president Urho Kaleva Kekkonen, kelle järgi pandi nimi ta numbritoale.
Helleri ebatähtlehik

Helleri ebatähtlehik ("Anastrophyllum hellerianum") on kulbikuliste sugukonda kuuluv sammaltaim. 
Ta on Eestis arvatud III kaitsekategooriasse (seisuga 2012).
Eestis võib neid leida kasvamas mitmes metsatüübis.
Longus rippsammal

Longus rippsammal ("Antitrichia curtipendula") on hiissamblaliste sugukonda kuuluv sammaltaim. 
Ta on Eestis arvatud III kaitsekategooriasse (seisuga 2012).
Eestis võib neid leida kasvamas rändrahnude juures ja arumetsadest.
Päeva tänava park

Päeva tänava park (ka Päeva park) on haljasala Tartus Karlova linnajaos Päeva, Pargi ja Kalevi tänava vahel.
Päeva tänava park oli linna üldplaneeringuga määratud hoonestada. Roheala kaotamise vastu olid Eesti Roheline Liikumine, MTÜ Säästva Renoveerimise Infokeskuse Tartu ühendus, Tartu Kõrgema Kunstikooli meedia- ja reklaamiosakonna õppurid ja õppejõud, hulk üksikisikuid, korteriühistu Kitzbergi 5, Karlova Selts, kodanikualgatus Roheline Karlova ja Karlova Sõbra Selts. 2008. aasta augustis ja septembris koguti allkirju haljasala täies mahus säilimise toetuseks, need esitati oktoobris Tartu Linnavalitsusele.
2008. aasta lõpus tutvustas linn plaani jätta umbes 1,35 hektari suurusest alast enam kui 0,7 hektarit haljasalaks. Plaani järgi aga ei tohiks kolm krundiomanikku (kaks äriettevõtet ja üks eraisik) sinna midagi ehitada.
Esimeste kortermajade ehitamine algas 2017. aastal.
Hoonestatud piirkonda hakati nimetama Tähepargi elukvartaliks. Päeva ja Pargi tänavate vahele rajati ka lühike Öö tänav.
Hooned.
Pargis asub aadressil Päeva 15 (endine Kalevi 29a, kuulus kinnistu nr 149 alla kõrvalhoonena) hoone, mida kunagine omanik Friedrich Torm kasutas aiamajana. Pärast sõda kasutati seda Peipsi Jõelaevanduseraadiojaamana. Ruudukujulise põhiplaaniga kahekorruseline uusklassitsistliku dekooriga puithoone on pärit 19. sajandi lõpust ja ainulaadne Eestis. Kasutatud on punnita horisontaallaudist koos sepisnaeltega, ehispenni, nurgarustikat, hammaskarniisi, profileeritud sarikaotsi, rõdu, kuhu viis välistrepp, rajatud maakivist kelder ja sepistatud trellid keldriakendel.
Tõmmu pungsammal

Tõmmu pungsammal ("Bryum neodamense") on pungsamblaliste sugukonda kuuluv sammaltaim. 
Ta on Eestis arvatud III kaitsekategooriasse (seisuga 2012).
Eestis võib neid leida kasvamas soodes.
Läikiv kurdsirbik

Läikiv kurdsammal ("Hamatocaulis vernicosus") on teravtipuliste sugukonda kuuluv sammaltaim. 
Ta on Eestis arvatud III kaitsekategooriasse (seisuga 2012).
Eestis võib neid leida soodest.
Tenneville'i vald

Tenneville on vald Belgias Valloonia piirkonnas Luxembourgi provintsis.
Asulad.
Valla keskus on Tenneville.
Valla piirides asuvad veel Cens, Champlon, Erneuville, Laneuville-au-Bois, Mochamps, Ramont, Wyompont.
Orson Scott Card

Orson Scott Card (sündinud 24. augustil 1951) on Ameerika Ühendriikide ulmekirjanik.
Eesti keeles on ilmunud romaanid "Enderi mäng" (tlk. Juhan Habicht, Varrak, 2000) ja "Surnute eest kõneleja" (tlk. Sash Uusjärv, Draakon &amp; Kuu, 2015) ning jutud "Kuninglik liha" ja "Silm silma vastu" (ilmunud kogumikus "Pilet utoopiasse", Skarabeus, 2007).
Sulgjas õhik

Sulgjas õhik ("Neckera pennata") on ulmikulaadsete seltsi õhikuliste sugukonda kuuluv lehtsammaltaim.
Sulgjas õhikule on iseloomulikus lapikult lehistunud võsud ja lainelised lehed.
Sulgjas õhik on kosmopoliitse levilaga. Euroopas on ta põlismetsade tunnusliik.
Eestis võib neid leida kasvamas soostuvates metsades, lammimetsades ja -põõsastikes, kõdusoometsades ja arumetsades, kasvades lehtpuude tüvedel, harvem kividel. Sobiv kasvukoht peab olema varjuline, lisaks peab puu, millel suljgas õhik kasvab, olema piisavalt jäme. Kõige enam eelistab ta kasvada vanadel haabadel.
Sulgjas õhik on Eestis arvatud III kaitsekategooriasse (seisuga 2012).
2022. aastal valiti sulgjas õhik aasta samblaks.
Müür-nokksammal

Müür-nokksammal ("Rhynchostegium murale") on lühikupraliste sugukonda kuuluv sammaltaim. 
Ta on Eestis arvatud III kaitsekategooriasse (seisuga 2012).
Eestis võib neid leida kasvamas arumetsades.
Süstjas skapaania

Süstjas skapaania ("Scapania apiculata") on skapaanialiste sugukonda kuuluv sammaltaim. 
Ta on Eestis arvatud III kaitsekategooriasse (seisuga 2012).
Eestis võib neid leida kasvamas mitmes metsatüübis.
Kähar põõsassammal

Kähar põõsassammal ("Thamnobryum alopecurum") on ulmikulaadsete seltsi õhikuliste sugukonda kuuluv lehtsammaltaim. 
Ta on Eestis arvatud III kaitsekategooriasse (seisuga 2012).
Eestis võib neid leida kasvamas kaljude juures, arumetsades ja jõgedes.
Meklenburgi timmia

Meklenburgi timmia ("Timmia megapolitana") on timmialiste sugukonda kuuluv sammaltaim. 
Ta on Eestis arvatud III kaitsekategooriasse (seisuga 2012).
Eestis võib neid leida kasvamas kaljude juurest ja arumetsadest.
Valter Puidak

Valter Puidak (2. detsember 1898 – 23. jaanuar 1977) oli haridustegelane ja rahvaloomingu talletaja Kavilda vallas Tartumaal. 
Aastatel 1920–1940 oli ta Puhja algkooli juhataja, hiljem Maidla lastekodu juhataja Juurus.
Keeljas keerik

Keeljas keerik ("Tortula lingulata") on pisisamblaliste sugukonda kuuluv sammaltaim. 
Ta on Eestis arvatud III kaitsekategooriasse (seisuga 2012).
Eestis võib neid leida kasvamas liivakivikaljude juurest.
Tundra vesisirbik

Tundra vesisirbik ("Warnstorfia tundrae") on teravtipuliste sugukonda kuuluv sammaltaim. 
Ta on Eestis arvatud III kaitsekategooriasse (seisuga 2012).
Eestis võib neid leida mageveekogudest ja madalsoodest.
Škoda Auto

Škoda Auto on Tšehhi autotootja, mis on asutatud aastal 1895 Laurin &amp; Klement nime all ning mille peakorter asub Tšehhis Mladá Boleslavis. 
1925. aastal omandas Laurin &amp; Klementi tööstuskonglomeraat Škoda Works, mis aga läks 1948. aastal riigi omandisse. Peale 1991. aastat erastati Škoda järk-järgult Volkswagen grupile, 1994. aastal sai sellest esmalt tütarettevõte ning 2000. aastaks oli tegu juba 100% Volkswageni omanduses oleva tütarettevõttega.
Minna Puidak

Minna Puidak (6. oktoober 1904 – 4. märts 2010) oli eesti pikaealine, õpetaja.
Ta oli käsitöö ja kodunduse õpetaja Puhja algkoolis, hiljem kasvataja ning juhataja Maidla lastekodus.
Ta oli Valter Puidaku abikaasa.
Fabritio Caroso

Fabritio Caroso da Sermoneta (1526/1535–1605/1620) oli Itaalia renessansiaja tantsuõpetaja, helilooja ja tantsumuusika seadete autor.
Tema tantsuõpik "Il Ballarino" ilmus 1581. aastal, selle järgmine, oluliselt muudetud väljaanne "Nobiltà di Dame" ilmus 1600. ja pärast Caroso surma uuesti 1630. aastal. Raamat on ilmunud ka inglise keeles, Julia Suttoni tõlkes pealkirjaga "Courtly Dance of the Renaissance".
Mõlemad raamatud on avaldatud ka faksiimileväljaannetena. Need teosed on väärtuslik informatsiooniallikas nii tantsuajaloolastele kui musikoloogidele, kuna tantsude kirjelduste juurde kuuluvad lautopartiide tabulatuurid ja nõuanded mängijale. Paljude tantsude kirjelduste juures leidub ka pühendusi kaasaegsetele aadlidaamidele.
29 eKr

Aasta 29 enne Kristuse sündi oli 29. aasta enne meie ajaarvamist, Vana-Rooma ajaarvamise järgi 725 "ab urbe condita".
Lindbergi turbasammal

Lindbergi turbasammal ("Sphagnum lindbergii") on turbasamblaliste sugukonda kuuluv sammaltaim. 
Ta on Eestis arvatud III kaitsekategooriasse (seisuga 2012).
Eestis võib neid leida raba laugastest.
Granada CF

Granada Club de Fútbol on Hispaania jalgpalliklubi, mis baseerub Granadas. See mängib Hispaania kõrgliigas La Liga.
Klubi on asutatud 19. aprillil 1931. Hooajal 1941–42 sai see pärast Real Betist ja Sevillat kolmandaks Andaluusia klubiks, mis on Hispaania kõrgliigas mänginud. Klubi ajaloo kõrgeim koht Hispaania kõrgliigas on kuues, mis on saavutatud hooaegadel 1971/72 ja 1973/74. Granada on enim kordi Hispaania esiliiga võitnud klubi – kokku neli võitu, viimati hooajal 2022/23. 1959. aastal jõudis Granada Hispaania karikavõistlustel finaali, kus kaotati Barcelonale tulemusega 1:4.
Hooajal 2020–21 osales Granada UEFA Euroopa Liigas, kus veerandfinaalis kaotas Manchester Unitedile. See on ühtlasi ainus kord, kui Granada on mänginud mõnel Euroopa klubide turniiril.
Granda suurim rivaal on Málaga CF ning nende klubide vaheline derbi on tuntud Ida-Andaluusia derbina.
Praegune koosseis.
"Seisuga 1. veebruar 2024"
Loigu-turbasammal

Loigu-turbasammal ("Sphagnum inundatum") on turbasamblaliste sugukonda kuuluv sammaltaim. 
Ta on Eestis arvatud III kaitsekategooriasse (seisuga 2012).
Eestis võib neid leida rabadest ja siirdesoodest.
Väätsa mõis

Väätsa mõis (saksa keeles "Waetz") oli rüütlimõis Türi kihelkonnas Järvamaal. Nüüdisajal jääb kunagine mõis Türi valda Järva maakonnas.
Mõisa keskus asus Väätsa külas.
Ajalugu.
Väätsa mõisa rajas 1620.–1630. aastatel Magnus von Nieroth, kelle ümbruskaudsed maad oli Gustav II Adolf 20. juunil 1621 läänistanud. 1686. aastal pantis Anna Elisabeth von Nieroth mõisa Klaus Johann von Baranoffile, kes hiljem selle päriseks ostis. Baranoffide kätte jäi mõis umbes kaheks sajandiks.
1870. aastal ostis mõisa Karl Johann von Seidlitz. Viimane võõrandamiseelne omanik oli Johann Anton von Seidlitz.
Mõisakompleks.
Mõisakeskus ehitati esinduslikumalt välja 18. sajandil või 17. sajandi lõpus. Rajati sümmeetriline, eri kõrgustel asuvate terrassidega barokkstiilis prantsuse park. Tõenäoliselt asus pargi ühes otsas mõisa peahoone, teises otsas aga ringikujuline saarega tiik.
Aastail 1796–1800 rajati uus varaklassitsistlik härrastemaja. Hoone rajati kõrgele soklile ning seda ilmestavad ümarad välisnurgad, hammaslõikega karniisid ja kolmnurkfrontooniga keskrisaliit mõlemal pool maja.
Mõisa rajati ka hulk kõrvalhooneid, mis paiknesid hajali ega olnud orienteeritud härrastemaja ega selle esise platsi järgi. Härrastemajaga samal ajal rajati tõenäoliselt ka kaarakendega ait ja tall-tõllakuur. Aita kaunistas ka nelja sambaga katusealune. Mõlemad hooned on säilinud, kuid tugevalt ümberehitatud kujul.
Seidlitzide ajal rajati historitsistlikke kõrvalhooneid. Neist olulisemad olid viinavabrik (tänapäevaks hävinud) ja karjakompleks.
Härrastemajas tegutseb 1925. aastast kool, ning praegugi kasutab seda Väätsa Põhikool. Kooli tarbeks rajati kunagisele mõisa peahoonele 1970. aastatel juurdeehitis. Aastatel 2010–2011 restaureeriti hoonet ja parki ulatuslikult.
Tall-tõllakuuris tegutseb külalistemaja Vana Tall.
Viierealine turbasammal

Viierealine turbasammal ("Sphagnum quinquefarium") on turbasamblaliste sugukonda kuuluv sammaltaim. 
Ta on Eestis arvatud III kaitsekategooriasse (seisuga 2012).
Eestis võib neid leida soostuvatest metsadest ja soometsadest.
Kadaka tänav (Tartu)

Kadaka tänav on tänav Tartus Annelinnas. See algab Jaama tänavalt (teisel pool Jaama ristmikku jätkub Lehe tänav), ristub Lepa, Remmelga, Kuuse ja Sarapuu tänavaga ning lõpeb Anne tänaval, olles seejuures 340 meetrit pikk. Nimetati 30.05.1958.
Anne tänav

Anne tänav (alates 14. novembrist 1927; varasemad nimekujud "Annovi tänav", "Annemõisa tänav", "Annenhöfsche Straße", "Annenhofsche Straße", "Anhofsche-Straße") on tänav Tartus Annelinnas ja Ülejõel. See algab kvartalis Heina, Pärna ja Uue tänava vahel, ristub Paju ja Papli tänavaga, kaldub Sõpruse puiesteega ristudes vasemale, ristub vasakult Lõhmuse ja Kadaka ning mõlemalt poolt mitmesuguste teeradadega, pärast Kaunase puiestee ristmikku kaldub suures kaares paremale ning lõpeb Mõisavahe tänaval. Tänava pikkus on 2,68 km.
Leete tänav

Leete tänav on tänav Tartus Ülejõe linnaosas. See algab Roosi tänavalt, teeb käänaku ja lõpeb ummikuga.
Tänava pikkus on umbes 100 meetrit.
Urva tänav

Urva tänav on tänav Tartus Ülejõe linnaosas. See algab Mäe tänavalt ja viib Roosi tänavale.
Tänava pikkus on umbes 170 meetrit.
Mäe tänav

Mäe tänav ("Bergstraße", ka "Mehstraße") on tänav Tartus Ülejõe linnaosas. See algab Narva maanteelt, ristub Urva tänavaga (paremalt) ja Pika tänavaga ning katkeb Jaama tänaval. Kahte tänava osa lahutab üksteisest trepp ning peale treppi tänav jätkub, ristudes Puiestee tänavaga, Peetri tänavaga, Peetrituruga, Orava tänavaga ja Jänese tänavaga, kus tänav ka lõpeb, olles seejuures 890 meetri pikkune. Mäe tänav kulgeb tõusvas joones, selle ülemine ots Jaama tänaval on märksa kõrgemal kui alumine Narva maanteel.
Punga tänav

Punga tänav on tänav Tartus Ülejõe linnaosas. See kulgeb Roosi ja Kivi tänava vahel nendega paralleelselt.
Tänav on umbes 110 meetrit pikk. Nime sai 30.mail 1958.
Papli tänav

Papli tänav on tänav Tartus Annelinnas. See algab Jaama tänavalt, ristub Männi, Anne ja Uue tänavaga ning lõpeb Pikal tänaval, olles seejuures 620 meetrit pikk.
Rayo Vallecano

Rayo Vallecano de Madrid, S.A.D. on Hispaania jalgpalliklubi, mis mängib riigi kõrgliigas La Liga. Klubi baseerub Madridis Vallecase linnaosas. Klubi asutati 29. mail 1924.
Klubi kodustaadion on Campo de Fútbol de Vallecas, mille tribüünid mahutavad 14 708 pealtvaatajat.
Hispaania kõrgliigas mängis klubi esimest korda hooajal 1977/78. Parim saavutatud koht Hispaania kõrgliigas on kaheksas (hooajal 2012/13). Rayo Vallecano on tuntud esiliiga ja kõrgliiga vahel pendeldava klubina (nn jo-jo klubi). Kõige kauem on Rayo Vallecano Hispaania kõrgliigas järjest mänginud viis hooaega (aastatel 2011–2016).
Hooajal 2000–2001 osaleti UEFA karikavõistlustel. Rayo Vallecano jõudis veerandfinaali, kus kaotati teisele Hispaania klubile, Deportivo Alavésile.
Rayo Vallecano on Madridi Reali ja Madridi Atlético Madridi järel edukuselt kolmas jalgpalliklubi. Rayo Vallecano on tuntud selle poolest, et see esindab eelkõige kohalikku linnaosa ("barrio") ja selle kultuuri.
Praegune koosseis.
"Seisuga 26. august 2024"
Lao tänav

Lao tänav (saksa keeles "Stapelstraße") on tänav Tartu kesklinnas. See algab Kalevi tänavalt ja viib Aleksandri tänavale.
Tänav on kirde-edelasuunaline ja selle pikkus on umbes 100 meetrit.
Tartu linnavolikogu otsusega 14. novembrist 1927 muudeti tänava senine nimi, "Ladumise tänav", Lao tänavaks.
Wulfi turbasammal

Wulfi turbasammal ("Sphagnum wulfianum" Girgensohn) on turbasamblaliste sugukonda kuuluv sammaltaim, mis kuulub ainsa liigina sektsiooni "Polyclada".
Ta on Eestis arvatud III kaitsekategooriasse (seisuga 2012).
Eestis võib Wulfi turbasammalt leida soostuvatest ja soometsadest. Taim on tundlik kuivendamise ja metsaraie suhtes. 2004. aastal oli tema kunagisest 30 leiukohast alles vaid 8. Samuti näitavad katsed, et naaberliigid, teised turbasamblad pidurdavad Wulfi turbasambla pikkuskasvu. 
Sambla esmakirjelduse koostas Tartu harrastusbrüoloog Gustav Carl Girgensohn Tartu lähedalt
Tähtvere rabast kogutud materjali põhjal, andes sellele nime maaomaniku järgi. Wulfi turbasambla leide on hiljem jäädvustanud Silvia Talts, Linda Viljasoo, Viktor Masing, Endel Varep, Kai Vellak, Nele Ingerpuu, Karine Oganesjan, Jaanus Paal, Merli Nagel ja Mare Leis.
Wulfi turbasammal valiti Eesti 2019. aasta samblaks.
Johan Cruijff Schaal

Johan Cruijff Schaal on Hollandi jalgpallilegendi Johan Cruijffi auks nimetatud jalgpalliauhind, karikas. 
Superkarikavõistlused toimuvad iga uue hooaja eel; see on ühemänguline tiitlivõistlus valitseva Hollandi meistri ja karikavõitja vahel.
Esimene mäng toimus aastal 1949, igal aastal peetakse superkarikavõistlusi alates 1991. aastast. Praegust nime kannab karikas 1996. aastast.
Kui ühe hooaja jooksul tuleb sama meeskond nii Hollandi meistriks kui võidab ka karikavõistlused, siis superkarika peale mängivad Eredivisies 1. ja 2. koha saanud meeskonnad.
Kokku on Hollandi superkarika võitnud kaheksa klubi – PSV Eindhoven (16 korda), Amsterdami Ajax (9 korda), Feyenoord (5 korda), Twente (2 korda), Utrecht (1 korra), Alkmaari AZ (1 korra), SV SVV (1 korra) ja PEC Zwolle (1 korra).
Sadama tänav (Tartu)

Sadama tänav on tänav Tartu kesklinnas. See algab Turu tänavalt, ristub Soola tänavalt tuleva Kaluri tänavaga ning lõpeb Väike-Turu tänaval.
Tänava pikkus on 195 meetrit.
Magistri tänav

Magistri tänav on 140 meetri pikkune tänav Tartu kesklinnas. 
Tänav algab Raekoja platsilt Barclay de Tolly maja ja kunagise pangahoone vahelt, kulgeb Tartu linnaraamatukogu tagant, kus Magistri tänava ja Vabaduse puiestee vahele jäävad parkla ning omaaegse Tartu linnaarhitekti Arnold Matteuse projekteeritud majake, ning lõpeb Gildi tänaval, kus samas sihis jätkub Haridus- ja teadusministeeriumi esine park (Peeter Põllu plats).
Lüübeki tänav

Lüübeki tänav on 70 meetri pikkune jalakäijate tänav Tartu kesklinnas, Rüütli ja Jaani tänava vahel. 
Lüübeki tänavast ühele poole jäävad Hugo Treffneri Gümnaasiumi hooned, teisele poole Tartu Jaani kirik, ühegi hoone aadress ei ole Lüübeki tänaval. Tänav on paralleelne teiselt poolt Jaani kirikut algava Lutsu tänavaga, mis aga jätkub ka teisel pool Jaani tänavat.
Tänav sai nime Tartu Linnavolikogu otsusega 4. märtsist 2004. Nime andsid Jaani kiriku lõunaküljel asunud Lübecki kabel ja omaaegne tähtis hansalinn Lübeck Saksamaal.
Esimene nimevariant oli "Tornikuke tänav", kuid sellest loobus volikogu nimekomisjon ajaloolase August Traadi ettepanekul. "Lübecki tänava nimi on seotud Hansa Liidu ajalooga ning sobib Tartus kahtlemata ainult ajaloolisesse vanalinna, kus mõnda teist nimeta tänavat ilmselt pole enam võimalik leida," soovitas nimekomisjoni tollane esimees Aadu Must. Algselt pakuti linnavolikogus välja nimekuju "Lübecki tänav", kuid Tõnis Lukase ettepanekul eelistati eestipärast "Lüübekit". Toetust ei leidnud ka Treffneri gümnaasiumi pakutud nimevariant "Treffneri põik". Ajalooliselt pole selles kohas (ega mujalgi Tartus) varem Lüübeki tänavat olnud.
Levante UD

Levante Unión Deportiva, S.A.D. on Hispaania jalgpalliklubi, mis tegutseb Valencias. Klubi mängib alates hooajast 2017–2018 Hispaania kõrgliigas La Liga.
Klubi asutati 7. septembril 1909 nime all Levante Football Club. 1939. aastal liideti Levante ja 1913. aastal asutatud klubi Gimnástico FC ning uus klubi hakkas algul kandma nime Unión Deportiva Levante-Gimnástico, kaks aastat aga Levante Unión Deportiva.
Levante UD parim koht Hispaania kõrgliigas on kuues, mis saavutati hooajal 2011–2012. Hooajal 2012–2013 osaleti UEFA Euroopa Liigas, kus kuueteistkümnendikfinaalis kaotati kahe mängu kokkuvõttes Venemaa klubile Kaasani Rubin tulemusega 0:2.
Klubi kodustaadion on alates 1969. aastast Estadi Ciutat de València, mis mahutab 26 354 pealtvaatajat.
Praegune koosseis.
"Seisuga 22. veebruar 2022"
Celta de Vigo

Real Club Celta de Vigo on Hispaania jalgpalliklubi, mis tegutseb Galicias Vigos. Klubi mängib Hispaania kõrgliigas La Liga.
Klubi moodustati 1923. aastal klubide Real Vigo Sporting ja Real Fortuna Foot-ball Club liitmisel. Klubi on saanud nime keltide järgi, kes kunagi Põhja-Hispaania piirkonda asustasid.
Klubi üks kõige edukam hooaeg Hispaania kõrgliigas oli 1970/71, mil koduväljakul ei kaotatud ühtegi mängu. Hooajal 2002/03 saadi La Ligas neljas koht, mis on klubi seni parim koht Hispaania kõrgliigas. Sellega pääseti UEFA Meistrite Liiga järgmisele hooajale, kus jõuti kuueteistkümnendikfinaali.
UEFA Euroopa Liiga hooajal 2016–2017 jõuti poolfinaali, kus kaotati kahe mängu kokkuvõttes hilisemale meistrile Manchester Unitedile tulemusega 1:2.
Klubi on jõudnud Copa del Rey finaali kolmel korral (hooaegadel 1947–48, 1993–94, 2000–01), kuid on iga kord seal kaotanud.
Celta de Vigo kodustaadion on Balaídos, mis mahutab 24 870 pealtvaatajat. Klubi suurim rivaal on Deportivo de La Coruña ja klubide vahelised mängud on tuntud Galicia derbina.
Praegune meeskond.
"Seisuga 22. august 2024"
Tia Hellebaut

Tia Hellebaut (sündinud 16. veebruaril 1978 Antwerpenis) on Belgia kergejõustiklane. Praegu on tema põhialaks kõrgushüpe, varem tegeles ta seitsmevõistlusega. 
Tema parim tulemus kõrgushüppes on 2,05 m.
Tia Hellebaut tuli 2008. aasta suveolümpiamängudel Pekingis kõrgushüppes olümpiavõitjaks. 2012. aasta suveolümpiamängudel Londonis sai ta 5. koha.
Roy Keane

Roy Maurice Keane (sündinud 10. augustil 1971) on Iirimaa endine jalgpallur ja treener. 
Roy Keane mängis klubides Cobh Ramblers, Nottingham Forest FC, Manchester United ja Celtic. 
Treenerina tuli ta hooajal 2006–07 Sunderlandiga Inglismaa jalgpalli esiliiga meistriks, aidates klubil jõuda Premier League'i.
Asteegi kalendrikivi

Päikesekivi ehk Asteegi kalendrikivi (hispaania "Piedra del Sol") on suur monoliitskulptuur, mis kaevati välja Zócalost, México peaväljakult 17. detsembril 1790 México peakatedraali remondi käigus. Basaldist kivi on läbimõõduga 3,6 m ja 1,22 m paksune ning kaalub 24 tonni.
Kivi algne funktsioon ja tähendus ei ole päris selge. Tõenäoliselt kasutati seda usulistel riitustel. Kivi keskmes on kujutatud jumala nägu, keda on samastatud päikesejumala Tonatiuhi või maajumalanna Tlaltecutliga.
Tänapäeval asub kivi Mehhiko riiklikus antropoloogia- ja ajaloomuuseumis. Selle kujutis on kasutusel Mehhiko kultuurisümbolina.
31 eKr

Aasta 31 enne Kristuse sündi ehk meie ajaarvamist.
Phaistose ketas

Phaistose ketas on põletatud savist ketas, mille leidis Kreeta lõunarannikul Phaistoses asunud Minose kultuuri palee varemetest 3. juulil 1908 itaalia arheoloog Luigi Pernier. See pärineb tõenäoliselt umbes 1700. aastast e.m.a.
Ketta läbimõõt on umbes 16 cm ja paksus 1 cm. Ketas asub Heraklioni arheoloogiamuuseumis. Enamik arheolooge peab ketast ehtsaks, kuid on arvatud ka, et tegu on võltsinguga. Ehtsust aitavad kinnitada Pernieri kaevamisaruanded ja ka hiljem leitud Arkalochori kirves, millel on sarnased, kuid mitte identsed märgid.
Kettal on mõlemal pool kokku 241 märki, mis kulgevad spiraalselt päripäeva ketta keskmeni ja on püstjoontega grupeeritud 2–7-märgilisteks rühmadeks, nn sõnadeks. Neid "sõnu" on kokku 61. Märgid on templitega savisse pressitud.
Kettal olev kiri on vaatamata arvukatele katsetele siiani dešifreerimata. Erinevate märkide koguarv on 45, millest kõige sagedasem on 19 korda esinev sulgedega peakattega profiilis pea kujutis. Enamik uurijaid arvab, et tegemist on silpkirjaga.
Üks viimaseid katseid kettal olevat kirja dešifreerida tehti 2014. aastal. Selle järgi tuleb kettal olevat kirja lugeda spiraalselt väljastpoolt sissepoole. Gareth Owens ja John Coleman kasutasid Phaistose kettal kirjapandu lahtimuukimise abivahenditena nii Kreeka Minose tsivilisatsiooni tähestikku, Minose lineaarkirja A kui ka Mükeene lineaarkirja B. Nende abil suudeti dešifreerida kolm võtmesõna: IQEKURJA, mis tähendab «rase naine» või «jumalanna», IQE, mis tähendab «ema» või «jumalanna» (see sõna esineb kettal korduvalt) ning IQEPAJE või IQE-PHAE, mis tähendab «särav naine» või «jumalanna». Kettal olevat Minose jumalannale suunatud palve.
Dohan

Dohan (ka "Dohan-sur-Semois") on väike küla Belgias Valloonia piirkonnas Luxembourgi provintsis Bouilloni vallas. Küla asub Ardennides ja sealt voolab läbi Semois' jõgi.
The GazettE

The Gazette (ka lihtsalt Gazette (ガゼット ("Gazetto")) on Jaapani "visual kei" rokkansambel, mis on loodud 2002. aasta alguses.
Tillamuki keel

Tillamuki keel on väljasurnud rannikusališi rühma kuulunud sališi keel, mida räägiti Ameerika Ühendriikide Oregoni osariigi loodeosas.
Viimased tillamuki keele valdajad surid 1970. aastate alguses. 
Häälikusüsteem koosnes 28 konsonandist ja 4 vokaalist. Keeles oli 3 rõhuastet ja 6 intonatsioonikontuuri.
Walter M. Miller

Walter M. Miller (23. jaanuar 1923 – 9. jaanuar 1996) oli Ameerika Ühendriikide ulmekirjanik.
Eesti keeles on ilmunud romaan „Kantileen Leibowitzile” (tlk. Juhan Habicht, Varrak, 2004), mis pälvis 2005. aastal eesti ulmeauhinna Stalker.
Pilve tänav

Pilve tänav on tänav Tallinnas Kesklinna linnaosas Uue Maailma asumis. Pilve tänav on Komeedi tänavalt algav enam-vähem lõuna–põhjasuunaline, ligikaudu 85 meetri pikkune umbtänav.
Pilve tänav sai nime 27. augustil 1930. Tõenäoliselt pandi see nimi endise Tähe (praeguse Komeedi) tänava mõjul.
Paliseuli vald

Paliseul on vald Belgias Valloonia piirkonnas Luxembourgi provintsis. 
Valla keskus on Paliseul.
Alfred Kinsey

Alfred Charles Kinsey (23. juuni 1894 Hoboken, New Jersey – 25. august 1956 Bloomington, Indiana) oli USA seksuoloog ja entomoloog, kes uuris inimeste seksuaalkäitumist.
Enne seksuoloogiale pühendumist oli ta tunnustatud pahkvaablaste uurija.
Ta asutas 1947. aastal Indiana ülikooli juurde Rockefelleri fondi toetusel seksuaaluuringute instituudi, mis tänapäeval tegutseb Kinsey Instituudina. Ta intervjueeris koos oma abilistega tuhandeid ameeriklasi. Uurimuse tulemused avaldas ta kahes raamatus: "Mehe seksuaalne käitumine" (1948) ja "Naise seksuaalne käitumine" (1953), millest said menukid.
Tema elust on tehtud biograafiline film "Kinsey", mis valmis 2004. aastal.
Kinsey oli biseksuaal. Tal oli abikaasaga kokkulepe, et nad võivad olla seksuaalvahekorras ka teiste inimestega. Kinseyl oli seksuaalsuhteid ka teiste meestega, sealhulgas oma õpilase Clyde Martiniga.
Kinsey seksuaalsed eelistused.
Erinevad autorid on süüdistanud Kinseyd seksuaalperverssustes. Üks tuntumaid Kinsey kriitikuid Judith Reisman on väitnud, et Kinsey oli "pervert ja pedofiil".
Kriitika Kinsey uurimuste kohta.
Jones on väitnud, et Kinsey enda seksuaalne käitumine mõjutas tema tööd. Näiteks on kindlaks tehtud, et Kinsey uurimustes olid üleesindatud vangid, prostituudid ja homoseksuaalsed inimesed, kelle esitatud infost pandi kokku pilt keskmise inimese seksuaalsusest.
Arloni vald

Arlon (, hollandi keeles "Aarlen" ) on vald Belgias Valloonias. Valla keskusasula on Arlon, mis on ka Luxembourgi provintsi halduskeskus.
Arloni vallast saab alguse Semois' jõgi.
Asulad.
Vald jaguneb kuueks osavallaks: 
Sõpruslinnad.
Arlon on sõprussidemetes järgmiste linnadega:
Atterti vald

Attert () on vald Belgias Valloonia piirkonnas Luxembourgi provintsis. 
Asulad.
Vald jaguneb viieks osavallaks. Neis on järgmised asulad:
Neoandertals

Neoandertals on Eesti "death metal" 'i bänd, kuhu kuuluvad Rain Pohlak (bass ja vokaal) ja Sandra Vungi (trummid).
Green River (ansambel)

Green River on USAst Seattle'ist pärit bänd, mis viljeleb alternatiivrokki, "heavy metal"'it ja grunget. 
Bänd oli aktiivne aastatel 1984–1988 ning vaatamata vähesele kommertsedule väljaspool Seattle'it, mängis ta olulist rolli grungestiili kujunemisel – seda nii tänu oma muusikale kui ka bändiliikmete edasisele karjäärile sellistes ansamblites nagu Pearl Jam ja Mudhoney. 
Green River on kontsertide andmiseks ajutiselt kokku tulnud aastatel 1993, 2008 ja 2009.
Kajaka tänav

Kajaka tänav on tänav Tallinnas Kristiine linnaosas Tondi ja Lilleküla asumis. 
Tänav algab Tondi tänavalt, ristub Käo, Kulli ja Sule tänavaga, Nõmme teega ning Tüve ja Kännu tänavaga. Kajaka tänav lõpeb Hane tänaval. Kajaka tänav on idakagu-lääneloodesuunaline ning ligikaudu 880 meetri pikkune.
Kajaka tänav sai nime 16. augustil 1949.
Kajaka tänav 4 tegutses Tallinna I Toidukaubastu kauplus Tondi.
Libini vald

Libin on vald Belgias Luxembourgi provintsis Valloonia piirkonnas.
Valla keskus on Libin.
Valla piirides asuvad veel Anloy, Ochamps, Redu, Lesse, Smuid, Transinne, Glaireuse ja Villance.
Fort Wayne

Fort Wayne on linn Ameerika Ühendriikides Indiana osariigis Alleni maakonnas. 
Linn asutati 1794. aastal maiamite asula Kekionga kohale. See on saanud nime kindral Anthony Wayne'i järgi. 1840 sai asula linnaõigused.
Fort Wayne on tööstuskeskus, seal asuvad General Motorsi autotehased.
Machine Head

Machine Head on USA "heavy metal"'i bänd, mis on pärit California osariigist Oaklandist. Bändi asutasid 12. oktoobril 1991 Robb Flynn ja Adam Duce.
Aja jooksul on toimunud 4 koosseisumuutust. Praegusse koosseisu kuuluvad Robb Flynn (laul, kitarr), Adam Duce (bass), endine Vio-Lence'i kitarrist Phil Demmel ja trummar Dave McClain. Machine Head on üks uue ameerika "heavy metal"'i laine juhtbände.
Enne Machine Headi loomist tegutses Robb Flynn bändides Forbidden ja Vio-Lence. Kuna töö ei pakkunud piisavat rahuldust, soovis Flynn tegeleda kõrvalprojektiga. Tema soov lükati tagasi, mille tagajärjel ta bändist lahkus ning moodustas Adam Duce'i, Logan Maderi ja Tony Constanzaga ansambli Machine Head. Kui esimene album "Burn My Eyes" oli Euroopas üliedukas (tänu kajastusele MTV saates "Headbangers Ball"), siis Ameerikas tõid edu alles järgmised albumid.
Seoses neljanda albumiga "Supercharger" tekkisid bändil 2002. aastal erimeelsused oma plaadifirmaga (Roadrunner Records), mille tagajärjel eemaldati nende lood koos loo "Crashing Around You" äsjavalminud videoga meediaväljaannetest. Mõni aeg hiljem said pooled siiski kokkuleppele ning sellest ajast alates on koos välja antud kolm albumit: "Through the Ashes of Empires" (2003), bändile esimese Grammy-nominatsiooni toonud "The Blackening" (2007) ja "Unto the Locust" (2011). 1994. aasta debüüdist alates on Machine Head müünud kokku 2,4 miljonit albumit.
Vee tänav (Tallinn)

Vee tänav on tänav Tallinnas Kesklinna linnaosas Luite asumis. Vee tänav on Luite tänavalt algav kagu–loodesuunaline ligikaudu 100 meetri pikkune umbtänav. Tänav on hoonestatud kahekorruseliste eramutega.
Vee tänav sai nime 10. augustil 1954. See on Tallinn-Väikse raudteejaamaga seostuv auruveduriteemalise sarja nimi (sarja kuuluvad Veduri tänav, Auru tänav, Söe tänav ja Vile tänav).
Leete tänav (Tallinn)

Leete tänav on tänav Tallinnas Kesklinna linnaosas Luite asumis. 
Tänav algab Viadukti tänavalt ja lõpeb Auru tänaval. Leete tänav on ligikaudu 425 meetri pikkune.
Leete tänav sai nime 15. veebruaril 1923.
Leete tänav 18 tegutses Tallinna I Toidukaubastu kauplus Teekonna.
Püü tänav

Püü tänav on tänav Tallinnas Kristiine linnaosas Lilleküla asumis Linnu allasumis. Tänav algab Räägu tänavalt, ristub Püü põiguga ja lõpeb Linnu teel. Püü tänav on põhjakirde-lõunaedelasuunaline ning ligikaudu 400 meetri pikkune.
Püü tänav sai nime 10. jaanuaril 1934.
Gunter Demnig

Gunter Demnig (sündinud 27. oktoobril 1947 Berliinis) on saksa kunstnik. 
Ta algatas Saksamaal ja veel üheksas Euroopa riigis umbes 34 000 valgevasega kaetud munakivi paigaldamise natsiohvrite elukohtade juurde. Munakivide peale graveeritakse natsiohvrite nimed, nende saatus, elu- ja töökoht. Minimälestusmärkide eest maksavad eraannetajad. Suurem osa kive kannab juutide nimesid, kuid mõned mälestuskivid on Demnig pühendanud ka Jehoova tunnistajatele, poliitvangidele ja teistele.
Demnig nimetab neid "komistuskivideks" ning loodab, et jalakäijad "komistavad pea ja südamega".
Uue Maailma tänav

Uue Maailma tänav on tänav Tallinnas Kesklinna linnaosas Uue Maailma asumis. 
Tänav algab Luha tänavalt, ristub Kesk-Luha tänavaga ja lõpeb seejärel umbtänavana. Uue Maailma tänav on lõuna-põhjasuunaline ja ligikaudu 195 meetri pikkune.
Tänav sai selle nime juba 1881. aastal (esines ka nimekuju "Uus-Maailma tänav"; saksakeelne nimi oli "Neue-Weltgasse" ehk "Neue Welt", venekeelne nimi "Ново-Светская улица" ehk "Новый Свет"). 27. juunil 1950 sai tänava nimeks "Oja tänav". Endise nime sai tänav tagasi 3. augusti TLV korraldusega 1990. 1. jaanuarist 1991.
Tänav on selle nime saanud tõenäoliselt lähedal asunud kõrtsi America järgi.
Chiny

Chiny on linn ja vald Belgias Valloonia piirkonnas Luxembourgi provintsis. 
Asulad.
Valla piirides asuvad Izel, Jamoigne, Les Bulles, Suxy ja Termes.
Tuha tänav

Tuha tänav on tänav Tallinnas Lasnamäe linnaosas Sikupilli asumis. Tänav algab Sikupilli tänavalt ja lõpeb Majaka põigul. Tuha tänav on ligikaudu 250 meetri pikkune.
Tuha tänav sai nime 14. veebruaril 1958. Tänav on rajatud põlevkivituhaga täidetud vanadele paemurdudele.
Habay

Habay on vald ja asula Belgias Valloonia piirkonnas Luxembourgi provintsis.
Asulad.
Valla piirides asuvad Habay-la-Neuve, Hachy, Anlier, Habay-le-Vieille, Houdemont ja Rulles.
Jaanus Saks

Jaanus Saks (esinejanimega Wild Disease; sündinud 11. veebruaril 1986) on Eesti räppar, produtsent, laulukirjutaja ja ansambli Põhja-Tallinn asutajaliige.
Pelgulinnast pärit Jaanus Saks on tegelenud räppimisega alates aastast 2000. 2015. aasta kevadel osales ta Kanal 2 sarisaates "Laula mu laulu".
Lapsena laulis ta Hirvo Surva taktikepi all Revalia poistekooris ja õppis Westholmi gümnaasiumis akordioni eriala. Oma esimesed lood salvestas ta koos lapsepõlvesõpradega sõbranna keldris kassettmakile, taustaks süntesaatori rütm ja soundid. Põhikoolis tegi koos paari klassivennaga loo, mis pühendati inglise keele õpetajale. 
Looming.
1990. aastate lõpus koondus suurem seltskond räppmuusika entusiaste ja umbes 1999/2000. aastal moodustus artisti ümber esimene punt GCP Kingz (Grand City Pelgu Kingz). Suurem osa muusikat avaldati interneti keskkonnas, mis tõi kaasa suhteliselt suure fännibaasi ja vanematelt tegijatelt halvustava hellitusnime "netiräpparid". 2001 aastal jõuti esimese albumini, mis anti ise välja ning levis käest kätte. Jaanus Saksa kodustuudios on oma esimesi räpilugusid salvestanud teiste seas ka Metsakutsu, Faze, Big Mora, Riku The Patron, Bad Art, Sandra Ashilevi, Young Locos ja grupi 10-6 ja Põhja-Tallinna liikmed.
GCP esinemised toimusid enamasti "underground"-räpipidudel, mida korraldati ise või siis olid korraldajaks sõpruskonda kuuluvad inimesed. Enamik kontserte toimus Tallinnas. Millenniumi esimese kümnendi esimeses pooles võttis Wild Disease osa ka Eesti MC Battle'ist. 
Saks avaldas 2020. aastal albumi "Dekaad". 
Põhja-Tallinn.
2007. aastal moodustas Wild Disease ansambli Põhja-Tallinn (PTLN), mis on nüüdseks eesti popisugemetega hiphopansambel. Algselt oli plaan teha ühekordne projekt Pelgulinnast pärit kolmest hiphopparist ja naislauljast ning mujalt Tallinnast pärit kolmeliikmelisest live-bändist. Tuumiku moodustasid Jaanus Saks e Wild Disease, Risto Vürst ehk Fate ja Kenneth Rüütli ehk Kenny ning Maia Vahtramäe, bändi kutsuti Eric Kammiste (kitarr), Meelik Samel (bass) ja Robert Loigom (trummid). Esimene Põhja-Tallinna singel oli 8-minutiline "Probleem". Loos tegid kaasa Fate, Wild Disease, Ice, Dizzy, Drama, Bob, Junior O, Lil Carl, Metsakutsu, Chance, Mini, Genka. Lugu esitleti Raadio 2 Programmi saates ja 2007. aasta Hip-Hop festivalil Paunkülas, singlit trükiti 100 eksemplari. Nüüdseks on bändil ilmunud neli stuudioalbumit ja 27 singlit.
2008. aastal valmis "Tõe Tund" nime kandev album, kus tegid kaasa Wild Disease, Ice, Bob ja Mr. M, kes moodustasid kodumaja postiindeksit kandva üksuse 10-6. Väljaandjaks DJ Maxxy poolt loodud Royal Records (mitte segi ajada tegutseva Royal Recordsiga)
2010. aastal avaldas Jaanus Saks internetis mitteametliku, 18 loost koosneva kogumiku "Elust ja Ilmast".
11. veebruaril 2020 ilmus 21 looga ametlik soolo debüütalbum "Dekaad", lood on kirjutatud ja salvestatud aastatel 2010–2020. Kaasa teevad Risto Vürst, Maia Vahtramäe, AG, Johanna Randmann, Eda-Ines Etti, Uku Suviste, Jana Liisa Johannson, Märten Männiste, Heliis Reinmägi, Laura Poom ja Jessica Saks. Produtsentidena on albumi biite loonud Wild Disease ise, Siim Ilves, Hannes Agur Vellend, Ilja Antonov ja Ardi Kaljuvee.
Kivimurru tänav (Tallinn)

Kivimurru tänav on tänav Tallinnas Lasnamäe linnaosas Sikupilli asumis. Tänav algab Lasnamäe tänavalt, ristub Pallasti, Paekivi, Sikupilli ja Tuulemäe tänavaga ning lõpeb Peterburi teel. Kivimurru tänav on paralleelne Katusepapi tänavaga ja ligikaudu 750 meetri pikkune.
Hoonestus.
Kivimurru tänav 4 asus Tallinna Parfümeeria ja Toidurasvade Kombinaadi parfümeeriatsehh.
Kivimurru tänav 9 asus Tallinna Sikupilli Keskkool, praegu Kadrioru saksa gümnaasiumi algkooli osakond.
Kivimurru tn 30 //Paekivi tn 3 asub 20. sajandi algul ehitatud kahekorruseline puitelamu. Kultuurimälestis nr 28352.
Ajalugu.
Tänav on saanud nime 1902. aastal. Saksakeelne nimi oli "Steinbruchstrasse" ja venekeelne "Каменноломенная улица". Tänav on rajatud keskajast pärit paemurru (kivimurru) alale.
Tuulemäe tänav

Tuulemäe tänav on tänav Tallinnas Lasnamäe linnaosas Sikupilli asumis. Tänav algab Kivimurru tänavalt ja lõpeb Majaka tänaval. Tuulemäe tänav on enam-vähem edela-kirdesuunaline ja ligikaudu 165 meetri pikkune.
Ajalugu.
Tänav sai nime 25. veebruaril 1941, kui Lasnamäe linnaosa asumite laiendamisel ja uute tänavate rajamisel anti Majaka ja Kivimurru tänava vahelisele uuele tänavale anti nimeks Tuulemäe tänav.
Nassogne

Nassogne on vald ja asula Belgias Valloonia piirkonnas Luxembourgi provintsis.